
ΑΠΟΦΑΣΕΙΣ 

Αριθ. X 2577 (1) 

Τροποποίηση ρυμοτομικού σχεδίου Δ. Πάτρας. 

Ο ΝΟΜΑΡΧΗΣ ΑΧΑΪλΣ 
Έχοντας υπόψη: 

1) Το Ν.Δ. της 17.7.1923 «Περί σχεδίων πόλεων και Κωμών του 
Κράτους» (ΦΕΚ 228Α/1923) όπως μεταγενέστερα τροποποιήθη¬ 
καν και συμπληρώθηκαν και ειδικότερα τα άρθρα 3 και 70. 

2) Τον Α.Ν. 314/1968 (ΦΕΚ 47/Α) όπως τροποποιήθηκαν και συ¬ 


μπληρώθηκαν με τα υπ’ αρ. 1018/71 Ν.Δ/γμα (ΦΕΚ 220/Α) και 
με την παρ. 3 του άρθρου 34 του Ν.1577/85 (ΦΕΚ 219/Α). 

3) Τις διατάξεις του με αρ. 183/1986 Π.Δ/τος (ΦΕΚ 70/Α) και ει¬ 
δικότερα το άρθρο 1 παρ. 1. 

4) Την με αρ. 486/1990 γνωμοδότηση του Δημοτικού Συμβουλίου 
Δ. Πάτρας. 

5) Το με αρ. πρωτ. 30ν/91 πρακτικό θέμα 9ον όπου η γνωμοδότηση 
του Σ.Χ.Ο.Π. Νομ. Αχαΐας, αποφασίζουμε: 

Άρθρο 1 

1. Εγκρίνεται η τροποποίηση του ρυμοτομικού σχεδίου Δ. Πά¬ 
τρας και τροποποπιούμε το Π.Τ. 3299 σαν χώρο για την ανέγερση 
Κ.Α.Π.Η. 

Άρθρο 2 

Η παραπάνωαπόφαση μαζί με το τοπογραφικό διάγραμμα σε κλί¬ 
μακα 1:.... να αναρτηθεί στον πίνακα των ανακοινώσεων του Τμή¬ 
ματος,Πολεοδομίας από την ημέρα υπογραφής της και για 15 ημέ- 
ρες. 

Άρθρο 3 

Η ισχύς της πάρούσης αρχίζει από την ημέρα υπογραφής της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Μαρτίου 1991 

Ο Νομάρχης 
ΝΙΚ. ΤΑΓΑΡΗΣ 

Αριθ. ΑΠ/ΠΜ/64663/2000/90 (2) 

Τροποποίηση του ρυμοτομιχόΰ σχεδίου Κοινότητας Σταύρου Ν. Θεσσα¬ 
λονίκης στην περιοχή του χώρου των Σχολείων και αύξηση του πο¬ 
σοστού καλύψεως. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 «περί σχεδίου πόλεων 
κ.λπ.» όπως τροποποιήθηκαν και συμπληρώθηκαν και ειδικότερα τα 
άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α), όπως συμπλη¬ 
ρώθηκαν με το αριθ. 1018/71 Ν.Δ/γμα (ΦΕΚ 220/Α) καί με την 
παρ. 3 του άρθρου 34 του Ν. 1577/85 (ΦΕΚ 210/Α). 

3. Τις διατάξεις του αριθμ. 183/86 Π.Δ/τος (ΦΕΚ 70/Α) και ειδι¬ 
κότερα το άρθρο 1. 

4. Την αριθμ. Γ4δ/15883/1903/8.2.88 κοινή απόφαση του 
Υπουργού Προεδρίας .της Κυβερνήσεως και του Αναπληρωτού Υπουρ¬ 
γού Περιβάλλοντος Χωροταξίας και Δημοσίων Έργων. 

5. Την αρ. 116/1990 απόφαση του Κοινοτικού Συμβουλίου Σταυ¬ 
ρού. 

6. Τις αριθ. 875/1990 και 152/1991 πράξεις του Συμβουλίου 
ΧΟΠ Ν. θεσ/νίκης, αποφασίζουμε: 

Άρθρο 1 

1. Εγκρίνεται 1) η τροποποίηση του ρυμοτομικού σχεδίου Κοινότη¬ 


τας Σταυρού με α) τη μετατόπιση της ρυμοτομικής γραμμής του χώρου 
των Σχολείων προσαρμόζοντάς την σύμφωνα με την υφιστάμενη κατά¬ 
σταση (περίφραξη), όπου αυτό είναι δυνατόν β) την κατάργηση του χώ¬ 
ρου πρασίνου και την ενσωμάτωσή του στον.εν λόγω χώρο Σχολείων 
και γ) την αντίστοιχη προσαρμογή των ρυμοτομικών και οικοδομικών 
γραμμών των γύρω Οικ. τετραγώνων, όπως τα παραπάνω φαίνονται 
στο διάγραμμα κλιμ. 1:500 που θεωρήθηκε από τη Δ/ντρια Πολεοδο¬ 
μίας θεσ/νίκης και που συνοδεύει την απόφαση αυτή. 

2) Η αύξηση του ποσοστού καλύψεως από 20% σε 30% στον ως 
άνω διαμορφωθέντα χώρο των Σχολείων. 

2. Το ακριβές αντίγραφο προτοτύπου διαγράμματος να αναρτηθεί 
μετάλ τη δημοσίευση της αποφάσεως αυτής στην Εφημερίδα της Κυ¬ 
βερνήσεως, στο κτίριο της Δ/νσης Πολεοδομίας θεσ/νίκης, Μανουσο- 
γιαννάκη 6 (4ος όροφος) για δεκαπέντε (15) συνεχείς ημέρες. 

Άρθρο 2 

1. Η απόφαση αυτή να δημοσιευθεί στην Εφημερίδα της Κυβερνή- 
σεως. 

\ 

2. Η ισχύς της αρχίζει από τη δημοσίευσή της στην Εφημερίδα της 
Κυβερνήσεις. 

Θεσσαλονίκη, 1 Απριλίου 1991 

Ο Νομάρχης 
ΝΙΚ. ΠΑΡΙΤΣΗΣ 

Αρι8. 752 (3) 

Τροποποίηση εγκρ. σχεδίου πόλεως Σοφάδων Ν. Καρδίτσας με τον χα¬ 
ρακτηρισμό ως χώρου Εκκλησίας της ιδιοκτησίας του I. Ναού Αγ. 

Γεωργίου Σοφάδων. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

Τις διατάξεις 

1. Του Ν. .3200/55 «περί διοικητικής αποκένρτωσης». 

2. Του Ν. 1032/80 «περί συστάσεως Υπουργείου Χ.Ο.Π.». 

3. Το Ν.Δ. 17.7.23 «περί σχεδίων πόλεων, κωμών και συνοικισμών 
του Κράτους και της οικοδομής αυτών». 

4. Του Π.Δ. 183/86 «Έγκριση τροποποίησών σχεδίων πόλεων και 
καθορισμός όρων και περιορισμών δόμησης από τους Νομάρχες» (ΦΕΚ 
70/Α/5.6.86). 

5. Το από 16.6.1948 Β.Δ. (ΦΕΚ 162/Α/22.6.48) «περί αναθεω- 
ρήσεως και επέκτασης του ρυμοτομικού σχεδίου πόλεως Σοφάδων». 

6. Τις αριθμ. 120/90 και 11/91 αποφάσεις του Δημοτικού Συμ¬ 
βουλίου Σοφάδων, με τις οποίες προτείνεται ο χαρακτηρισμός του χώ¬ 
ρου ΑΖΗΘΙΔ, όπως εμφανίζεται στο θεωρημένο από 20.3.91 από το 
Δήμαρχο τοπογραφικό διάγραμμα, ιδιοκτησίας I. Ναού Αγ. Γεωργίου, 
ως χώρου Εκκλησίας. 

7. Την αριθμ. 289/26.2.1991 εισήγηση του ΤΠ και ΠΕ προς το 
ΣΧΟΠ Ν. Καρδίτσας με την οποία συμφωνεί με την πρόταση, με την 
επιφύλαξη όμως ότι η δόμηση εντός αυτού να πραγματοποιείται με ειδι¬ 
κούς όρους και να υπάρξει αρμονική σύνδεση του χώρου με τον υπόλοιπο 
κοινόχρηστο χώτο, σύμφωνα με την πρόταση της Π.Μ.Α. για το συνο¬ 
λικό Κ.Χ. 

8. Την αριθμ. 3/91 απόφαση (πρακτικό αριθμ. 1) του ΣΧΟΠ Ν. Καρ¬ 
δίτσας με την οποία δέχεται το χαρακτηρισμό του χώρου ιδιοκτησίας 
του I. Ναού σα χώρου Εκκλησίας με πράσινο περίγραμμα, προτείνει 
όπως την αναπομπή του θέματος στο Δήμο Σοφάδων για να καθορίσει 
με νέα πρόταση, σε συνεργασία με τον Ο.Δ.Δ.Ε.Π. τα οικοδομήσιμα 
τμήματα εντός’αυτού με ερυθρά γραμμή, για την ανέγερση I. Ναού, κω- 
δονοατασίου κ.λπ. καθώς και τα μεγέθη αυτών. Επίσης να καθορίσει 


τον τρόπο διαμόρφωσης των ακαλύπτων μερών, ώστε να αποτελεί ένα 
αρμονικό σύνολο με το ανεχόμενο κοινόχρηστο χώρο. 

Επειδή 

1. Υπάρχει βασική συμφωνία Δήμου, ΤΠ και ΠΕ, ΣΧΟΠ ως προς 
τον χαρακτηρισμό του χώρου ιδιοκτησίας του I. Ναού ως χώρου Εκ¬ 
κλησίας. 

2. Οι λοιπές παρατηρήσεις του ΣΧΟΠ καλύπτονται από το γεγονός 
ότι η δόμηση εντός του οικοπέδου θα γίνεται μετά από σχετική άδεια του 
Ο.Δ.Δ.Ε.Π. 

3. Ο I. Ναός είναι απαραίτητο να διαθέτει ειδικά χαρακτηρισμένο 
χώρο για να εξυπηρετούνται οι λειτουργικές και τελετουργικές ανάγκες. 

4. Ο προς-χαρακτηρισμό χώρος ανήκει στόν I. Ναό προ της εγκρί- 
σεως του σχεδίου πόλεως και ουδέποτε κατέστη κοινόχρηστος, γιαυτό 
αποφασίζουμε: 

Άρθρο 1 

Εγκρίνεται η τροποποίηση του σχεδίου πόλεως Σοφάδων, με το χα¬ 
ρακτηρισμό του χώρου ιδιοκτησίας I. Ναού Αγίου Γεωργίου, όπως εμ¬ 
φανίζεται με τα στοιχεία Δ, Ζ, Η, θ, I, Δ στο θεωρημένο από 
20.3.1991 από το Δήμαρχο Σοφάδων τοπογραφικό διάγραμμα υπό 
κλίμακα 1:500 του συντάξαντος τοπογράφου μηχανικού Περικλή Πα- 
παχριστόπουλου, ως χώρου Εκκλησίας, ήτοι ως οικοδομήσιμου χώρου 
περιβαλλόμενου με ερυθρά γραμμή. 

Άρθρο 2 

Μετά τη δημοσίευση το συνοδευτικό αυτής τοπογραφικό διάγραμμα, 
κλίμακος 1:500, που αποτελείται από ένα (1) φύλλο, κοινοποιείται με 
ιανάρτηση επί δέκα πέντε (15) ημέρες στον πίνακα ανακοινώσεων του 
ΤΠ και ΠΕ Ν. Καρδίτσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 29 Μαρτίου 1991 

Ο Νομάρχης 
ΣΟΛΩΝ ΚΑΤΣΙΚΗΣ 

Αριθ. 7788 (4) 

Περί αναγνωρίσεως της ιδιωτικής παρόδου 1-2-3-4-5-6-7... 18-19-1 

ότι υπάρχει πριν από το έτος 1923, στον Πυργετό Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.1923 Ν.Δ/τος «περί 
σχεδίων πόλεων, κωμών χαι συνοικισμών του Κράτους χαι ανεγέρσεως 
αυτών». 

β) Του Ν. 3200/55 «περί Διοικητικής Αποκεντρώαεως», όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) Του 712/70 Β.Δ. «περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων», που εκδόθηκε σ’ εκτέλεση 
του 532/70 Ν.Δ., όπως αυτά τροποποιήθηκαν και συμπληρώθηκαν με 
τα 677/71 και 198/72 Β.Δ/τα. 

2. Την από 25.10.90 αίτηση του Τζιόλα-Γερογιάννη Γεωργίου με 
την οποία ζητά την . έκδοση αποφάσεως για την πάροδο (1,2,3,...18- 
19-1) που έχει σχηματισθεί πριν από το έτος 1923. 

3. Τους ακόλουθους τίτλους ιδιοκτησίας, στους οποίους αναφέρεται η 


υπόψη πάροδος: 

α) 336/11.10.90 γενική παροχή συμβολαιογράφου Ιωάννου Μου- 
κάνου. 

4. Την αριθμ. 1118/90 βεβαίωση (της Κοινότητας) ότι η πάροδος 
αυτή προϋπήρχε του έτους 1923. 

5. Το από τον Οκτώβριο του 1990 τοπογραφικό διάγραμμα. 

6. Την αριθμ. 485/12.1.90 πράξη του ΧΟΠ Ν. Λάρισας, αποφασί¬ 
ζουμε: 

Αναγνωρίζουμε ότι η πάροδος (1,2,3,...18-19-1) σχηματισθεί με 
ιδιοτική πρωτοβουλία, προϋπήρχε του από 17.7.1923 Ν.Δ/τος, μετά 
την ισχύ του οποίου δεν έγινε καμιά αύξηση του αρχικού κοινόχρηστου 
χώρου. 

Η ανωτέρω πάροδος βρίσκεται μέσα στο εγκεκριμένο σχέδιο Πυργε- 
τού και αποτελεί τμήμα κοινοτικών οδών του, ΟΤ 29 όπως φαίνεται στο 
από Οκτώβριο του 1990 τοπογραφικό διάγραμμα του Αρχ/να Μηχ/ 
κού Νικολάου Καλτσά το οποίο έχει θεωρηθεί από την Προϊσταμένη του 
Τ.Π. και ΠΕ της Νομαρχίας μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 15 Ιανουάριου 1991 

Ο Νομάρχης 
Α. ΕΞΑΔΑΚΤΥΛΟΣ 

